בתי עינת 
כאשר בתי עינת; לא תוסיף יותר לזחול,; להלך היא כבר תלמד; כדרכו של איש גדול,; שתינו אז ניתן ידיים; נהלך עד קצה תבל,; לא תיעפנה הרגליים; והלב מאד יגל.; כאשר בתי עינת; לא תאמר סתם הברות; לדבר היא כבר תלמד; ותאמר מילים ברורות,; נפטפט אז אנו שתינו,; פה אל פה ישיח סוד,; לא יספיקו כל ימינו; והלב ישמח מאד.; כאשר בתי עינת; לא תביט רק בתמונות,; לצרף היא כבר תלמד; את רזי האותיות -; אז יחדיו אנו השתים; בספרים נקרא בלי סוף,; נעלה מרום שמים,; נטייל מחוף אל חוף.; 